
BIROUL PERMANENT 

AL

CAMEREI DEPUTATILOR


Vă înaintăm, alăturat, RAPORTUL COMUN asupra proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional, trimis Comisiei pentru administrație publică și amenajarea teritoriului și Comisiei pentru învățământ, știință, tineret și sport pentru examinare pe fond, cu adresa nr. PLx 146/2018 din 26 martie 2018.
	PREŞEDINTE,

Prof. dr. CAMELIA GAVRILĂ

	VICEPREŞEDINTE,

 ION CĂLIN


	[image: image3.jpg]



	Parlamentul României   

Camera Deputaţilor  
	[image: image4.jpg]ROMANIA

1918-2018 | SARBATORIM IMPREUNA





	COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT
Bucureşti, 8 mai 2018
Nr.4c-9/111
	
	COMISIA PENTRU  ADMINISTRAŢIE PUBLICĂ ŞI AMENAJAREA TERITORIULUI
Bucureşti, 8 mai 2018
Nr. 4c-6/122


RAPORT  COMUN
asupra proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional
 (PLx.146/2018)

În baza prevederilor art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului și Comisia pentru învățământ, știință, tineret și sport au fost sesizate, prin adresa nr. PLx146/2018 din 26 martie 2018, cu dezbaterea pe fond, a proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional, înregistrat la Comisia pentru administrație publică și amenajarea teritoriului cu nr.4c-6/122/27.03.2018, respectiv la Comisia pentru învățământ, știință, tineret și sport cu nr. 4c-9/111/26.03.2018.
Senatul a adoptat proiectul de Lege, în calitate de primă Cameră sesizată, în şedinţa din data de 20 martie 2018.

Camera Deputaţilor este Cameră decizională, potrivit prevederilor art. 75 alin. (1) din Constituţia României, republicată şi ale art.92 alin.(8) din Regulamentul Camerei Deputaţilor, republicat, 
Pentru întocmirea raportului comun, Comisiile au avut în vedere:

- avizul favorabil al Consiliului Legislativ (nr.1020/27.11.2017)

- avizul favorabil cu un amendament admis al Comisiei pentru agricultură, silvicultură, industrie alimentară și servicii specifice (nr.4c-4/255/16.04.2018) 
Proiectul de lege are ca obiect de reglementare modificarea şi completarea Legii nr.509/2006, în sensul modificării sursei de finanţare, precum şi al stabilirii unor reguli privind acordarea de miere de albine ca supliment nutritiv pentru preşcolari şi elevii din învăţământul primar de stat, privat şi confesional. Achiziționarea mierii poliflore, transportul și distribuția acesteia la unitățile de învățământ pot fi contractate și de către consiliile județene, respectiv de către consiliile locale ale unităților administrativ-teritoriale și ale sectoarelor municipiului București, cu asistența direcțiilor pentru agricultură județene, respectiv a municipiului București


În conformitate cu prevederile art. 61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate.

Comisia pentru învăţământ, ştiinţă, tineret şi sport a dezbătut proiectul de lege în şedinţa din data de 17 aprilie 2018, iar Comisia pentru administrație publică și amenajarea teritoriului în ședința din data de 8 mai 2018.
La lucrările Comisiei pentru învăţământ, ştiinţă, tineret şi sport au fost prezenţi 17 deputaţi, din totalul de 26 membri, iar la lucrările Comisiei pentru administrație publică și amenajarea teritoriului au fost prezenți 23 deputați din totalul de 24 membri. 

La dezbaterile care au avut loc, au participat în calitate de invitați, în conformitate cu prevederile prevederile art. 55 din Regulamentul Camerei Deputaţilor, republicat: domnul Petru Andea - secretar de stat în cadrul Ministerului Educației Naționale, domnul Claudiu-Sorin Roșu-Mareș - secretar de stat și domnul Ion Virgil Safta - consilier în cadrul Ministerului Agriculturii și Dezvoltării Rurale; doamna Monica Andreea Marinescu - consilier, Ministerul Finanțelor Publice; doamna Vasilica Baciu - director, Ministerul Dezvoltării Regionale și Administrației Publice. 

În urma dezbaterilor, membrii celor două Comisii sesizate în fond au hotărât, cu majoritate de voturi (5 voturi împotrivă), adoptarea proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional, cu amendamente admise prezentate în Anexa ce face parte integrantă din prezentul raport comun. 

În raport de obiectul şi conţinutul său, proiectului de Lege face parte din categoria legilor ordinare.

	PREŞEDINTE

Prof. dr. CAMELIA GAVRILĂ

	VICEPREŞEDINTE,

 ION CĂLIN


	SECRETAR,
MIHAELA HUNCĂ
	SECRETAR,
SIMONA BUCURA OPRESCU

	Consilier parlamentar Ioana Florina Mînzu

Consilier parlamentar Monica Tudor
	Șef serviciu, Sofia Chelaru
Consilier parlamentar, Roxana Feraru


Anexă
AMENDAMENTE ADMISE

	Nr.

crt.
	Text

Lege nr.509/2006
	Text 
adoptat de Senat
	Text propus de Comisie

(autor amendament)
	Motivare

	1.
	---
	Titlul Legii: Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional
	Text nemodificat 
	

	2.
	---
	Art. I. - Legea nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional, publicată în Monitorul Oficial al României, Partea I, nr. 18 din 11 ianuarie 2007, cu modificările ulterioare se modifică și se completează după cum urmează:
	Text nemodificat
	

	3.
	Titlul Legii: Lege privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional
	1. Titlul legii se modifică și va avea următorul cuprins:

”Lege privind acordarea de miere de albine ca supliment nutritiv pentru preșcolari și elevii din învățământul primar de stat, privat și confesional.”
	1. Text nemodificat
	

	4.
	Art.1. - (1) Se acordă gratuit pentru copiii preșcolari din grădinițele de stat și confesionale cu program normal de 4 ore, precum și pentru elevii din clasele I-IV din învățământul de stat și confesional miere de albine în limita unei cantități de 60g/copil/săptămână.
(2) Drepturile prevăzute la alin. (1) se acordă începând cu anul școlar 2007-2008, din bugetul Ministerului Educației și Cercetării, din capitolul special prevăzut în buget.

(3) Cantitatea de 60 g miere de albine/copil/săptămână poate fi distribuită, în funcție de modul de ambalare, de două sau de trei ori pe săptămână.
--- 
(4) Normele de aplicare a prezentei legi se aprobă prin hotărâre a Guvernului.
	2.    La articolul 1, alineatul (1) se modifică și va avea următorul cuprins:

 ”Art.1. - (1) Se acordă gratuit pentru preșcolari și elevii din învățământul primar de stat, privat și confesional, miere polifloră, în limita unei cantități de 350 de grame de miere lunar.”
3. La articolul 1, alineatul (2) se abrogă.

4. La articolul (1), alineatul (3) se modifică și va avea următorul cuprins:

”(3) Mierea polifloră destinată consumului pentru preșcolari și elevii din învățământul primar de stat, privat și confesional va fi ambalată în borcane de 250 ml, cu capac de culoare verde și va proveni exclusiv din stupinele autorizate în conformitate cu prevederile legale și achiziționată din lanțul scurt de aprovizionare. Autoritatea Națională Sanitară Veterinară și pentru Siguranța Alimentelor verifică periodic calitatea mierii acordate în acest program.”
5. La articolul 1, după alineatul (3) se introduce un nou alineat, (31), cu următorul cuprins:

”(31) Achiziționarea mierii poliflore, transportul și distribuția acesteia la unitățile de învățământ pot fi contractate și de către consiliile județene, respectiv de către consiliile locale ale unităților administrativ-teritoriale și ale sectoarelor municipiului București, cu asistența direcțiilor pentru agricultură județene, respectiv a municipiului București.”
---
	2. Text nemodificat
Art.1. - (1) Text nemodificat
3. Text nemodificat
4. La articolul (1), alineatul (3) se modifică și va avea următorul cuprins:
”(3) Mierea polifloră destinată consumului pentru preșcolari și elevii din învățământul primar de stat, privat și confesional va fi ambalată în borcane de 250 ml, cu capac de culoare verde și va proveni exclusiv din stupinele autorizate în conformitate cu prevederile legale și achiziționată din lanțul scurt de aprovizionare.” 

(Autori: Comisia pentru învățământ și  Comisia pentru agricultură) 
5. Text nemodificat
 (31) Text nemodificat

	Pentru a se evita supra reglementarea.

	  5.
	---
	6. După articolul 3 se introduce un nou articol, art.4, cu următorul cuprins:

”Art.4. - (1) Resursele financiare necesare implementării prezentei legi, se asigură de la bugetul de stat, prin bugetul Ministerului Agriculturii și Dezvoltării Rurale.

(2) Sumele alocate rămase necheltuite se raportează pentru anul următor celui pentru care s-a făcut repartizarea.”
	6. Text nemodificat

Text nemodificat
	

	  6.
	---
	Art. II. - Prezenta lege intră în vigoare începând cu data de 1 ianuarie 2019.
	Art. II . -  Prezenta lege intră în vigoare începând cu data încetării suspendării prevăzute la art. 20 din Ordonanța de urgență a Guvernului nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, publicată în Monitorul Oficial al României, nr. 973 din 7 decembrie 2017.

(Autor: Comisia pentru învățământ)
	Corelare cu legea de bază, care este în acest moment suspendată. Pentru a se evita o eventuală situație în care nu se poate aplica legea de față în cazul în care se prelungește prorogarea aplicării legii de bază. 

